Държавен вестник, бр. 91, 2014 г., стр. 17

БРОЙ  91	
Д Ъ Р Ж А В Е Н  В Е С Т Н И К 	
СТР.  17  
законодателство, който съдържа: правата 
и задълженията на страните; конкретните 
дейности и услугите, които ще предоставят 
на осиновяващите, и разноските, необходими 
за осъществяването им; точния размер на 
нормативно определените държавни такси; 
размера на административните разходи на 
организацията; максималния размер на раз­
носките за посредничество и начина на пла­
щане; договорът трябва да съдържа и текст, 
удостоверяващ, че клиентът е запознат с пра­
вото да подаде сигнал до Министерството на 
правосъдието срещу действие или бездействие 
на организацията, както и предложение за 
подобряване на дейността є;
8. заверени от заявителя копия от догово­
рите на лицата по чл. 4, ал. 1, т. 5 и длъж­
ностна характеристика на лицето по чл. 4, 
ал. 1, т. 5, буква „в“;
9. декларация по чл. 21, ал. 3 от лицата по 
чл. 4, ал. 1, т. 5;
10. удостоверение, че юридическото лице е 
регистрирано като администратор на лични 
данни съгласно Закона за защита на личните 
данни;
11. проект за осъществяване на дейността 
по посредничество при международно осино­
вяване, който съдържа: конкретна информация 
за начина, по който ще бъде развита дейността 
по посредничество за всяка от посочените в 
заявлението държави, включително подписани 
предварителни споразумения за сътрудни­
чество, проведени срещи и консултации с 
представители на компетентните органи и 
организации за съответната държава, както 
и прогнозен брой кандидат-осиновители, съо­
бразно спецификите на децата, които могат да 
бъдат осиновени и желаните за осиновяване 
деца от осиновяващите с обичайно место­
пребиваване в съответната държава;
12. доклад за законодателството и практика­
та в областта на международното осиновяване 
за всяка от посочените в заявлението държави, 
който съдържа: информация за нормативните 
актове; описание на процедурата, срокове, 
компетентни органи за издаване на съответ­
ните документи за международно осиновяване 
и тяхната валидност; реда и условията за 
актуализиране на издадените документи за 
международно осиновяване; реда и условията 
за осъществяване на следосиновително на­
блюдение; източниците, въз основа на които 
е изготвен докладът;
13. документ за платена държавна такса.
(4) Министерството на правосъдието из­
вършва служебна справка в централния ре­
гистър по чл. 45 от Закона за юридическите 
лица с нестопанска цел (ЗЮЛНЦ) и в регистър 
БУЛСТАТ по отношение на декларираните от 
заявителя обстоятелства. Получените справки 
се прилагат служебно към заявлението по ал. 1. 
(5) Чуждестранното юридическо лице, ре­
гистрирано по чл. 45 ЗЮЛНЦ, представя и 
разрешение, издадено от компетентния орган 
на съответната държава, за посредническа 
дейност при осиновяване на деца с обичайно 
местопребиваване в Република България. Раз­
решението се представя в оригинал с превод 
на български език, заверен от българското 
посолство или консулство в съответната 
държава. Документ, изготвен на територията 
на държава, страна по Конвенцията от 5 ок­
томври 1961 г. за премахване на изискването 
за легализация на чуждестранни публични 
актове (ратифицирана със закон – ДВ, бр. 47 
от 2000 г.) (ДВ, бр. 45 от 2001 г.), върху който 
има поставен апостил, се представя в ориги­
нал с превод на български език, заверен от 
Министерството на външните работи.
(6) За всяка промяна в обстоятелствата, 
посочени в заявлението и/или в приложените 
документи, юридическото лице е длъжно да 
уведоми Министерството на правосъдието в 
14-дневен срок от настъпването им.
Чл. 6. (1) Заявлението и приложените към 
него документи се разглеждат в едномесечен 
срок от постъпването им. 
(2) При констатиране на нередовности 
Министерството на правосъдието изпраща 
съобщение до заявителя с указания за отстра­
няването им в 14-дневен срок от получаването 
му. Съобщението съдържа и уведомяване, че 
неотстраняването на нередовностите в посо­
чения срок ще предизвика прекратяване на 
производството.
(3) Ако нередовностите не бъдат отстранени 
в срока по ал. 2, производството се прекратява, 
за което заявителят се уведомява писмено. 
Прекратяването на производството подлежи 
на оспорване по реда на Административно­
процесуалния кодекс. 
Чл. 7. (1) Заявителят се допуска до про­
цедура по проучване, ако при разглеждане 
на заявлението и приложените към него 
документи не бъдат констатирани нередов­
ности или констатираните са отстранени в 
срок. Допуснатият се уведомява писмено за 
датата, на която ще бъде посетен офисът за 
осъществяване на дейността.
(2) Проучването е въз основа на предста­
вената документация и посещение на офиса 
за осъществяване на дейността. При посе­
щението се извършва проверка на заявените 
обстоятелства по чл. 4, ал. 3 и осигурените 
технически ресурси.
(3) Посещението се извършва в присъствие 
на член на управителния орган на заявителя, 
който е в състояние да отговоря на уточня­
ващи въпроси във връзка с представената 
документация или организация на работата.
(4) За проучването се съставя протокол по 
образец – приложение № 1.